
Die Nasionaie 
Simbole 




van die toeskouer wees, met die paalkant of 
koordsoom aan die onderkant. 

Burgers verantwoordelik vir die vlag moet 
self besluit of die klein vlaggie (stormvlag) 
gedurende stormagtige weer gebruik moet 



word, wanneer dit lyk asof die groter vlag, 
vlagtou of die vlagpaal beskadig kan word. 
Die grootte van die vlag wat gedurende 
stormagtige weer gebruik moet word, is 90cm 
x 60cm en die gewone vlag 270cm x 180cm of 
180cm x 120cm. 

Die vlag mag nie die grond raak, as 'n 
tafeldoek gebruik word of oor die voorkant van 
‘n platform gedrapeer word nie. 

Die vlag mag nie gebruik word om ‘n 
standbeeld, ‘n gedenksteen, ‘n hoeksteen, ens. 
te bedek tydens onthullings of soortgelyke 
sermonies nie. 

Die vlag mag nie gebruik word om enige 
kompetisie, wedren of soortgelyke geleentheid 
te begin of te eindig nie. 


Die Nasionale Vlag 



Die nasionale vlag van die Republiek van 
Suid-Afrika is op Vryheidsdag, 27 April 1994, 
ingewy. Die unieke sentrale ontwerp van die 
vlag wat met ‘n ‘‘V” by die vlagpaal begin en 


Die Landswapen 

Die Landswapen 
is op Vryheidsdag, 
27 April 2000, 
bekend gestel. Die 
sentrale beeld van 
die Landswapen 
is die welbekende 
sekretarisvoël met 
sy uitgestrekte 
vlerke. 

Bó die voël is die 


wat in die middel van die vlag bymekaar kom, 
en as ‘n enkele horisontale band tot aan die 
buitekante van die vlagsoom loop, kan vertolk 
word as teken van die eenheid van diverse 
elemente binne die Suid-Afrikaanse samelewing 
wat verenig die pad vorentoe saamloop. Die 
nasionale vlag moet met waardigheid en respek 
bejeën word. 

Wanneer die vlag aan ‘n vlagpaal gehys word, 
moet die rooi band bo en die swart driehoek 
aan die paalkant vertoon word. Wanneer dit 
horisontaal teen ‘n muur vertoon word, moet die 
paalkant aan die linkerkant van die toeskouer 
wees, met die rooi band heel bo. Wanneer die 
nasionale vlag vertikaal teen ’n muur vertoon 
word, moet die rooi band aan die linkerkant 


opkomende son, 'n krag wat lewe gee. Dit 
verteenwoordig die verdwyning van donkerte 
en die triomf van ontdekking, kennis en begrip 
van dinge wat verborge was. Dit verlig die 
nuwe lewe wat so pas begin het. 

Onderkant die voël is die protea, ‘n inheemse 
plant van Suid-Afrika. Dit verteenwoordig 
skoonheid, die estetiese harmonie van al die 
kulture en ook hoe Suid-Afrika as ‘n nasie blom. 
Die koringare verteenwoordig die vrugbaarheid 
van die grond, terwyl die tande van die Afrika- 
olifant dui op wysheid, standvastigheid en 
krag. 


In die middel staan 'n skild, wat die 
beskerming van Suid-Afrikaners van een 
geslag tot die volgende geslag aandui. Aan 
die bokant van die skild is ‘n assegaai en ‘n 
knopkierie. Saam verteenwoordig hulle die 
beskerming van vrede eerder as simbole van 
oorlog. Die skild van vrede, wat ‘n mens ook 
aan ‘n Afrika-trom herinner, dra die boodskap 
oor van mense wat met ‘n liefde vir kultuur 
gevul is. 

Die boonste gedeelte van die wapen is ‘n 
skild wat vindingryk deur die protea uitgebeeld 
word. Binne die skild is van die vroegste 


afbeeldings van die mensdom in die wêreld. 
Diegene wat uitgebeeld word, was die heel 
eerste inwoners van die land, naamlik die Khoi 
en die San. Hierdie figure is ‘n nabootsing van 
dié op die Linton-klip, ‘n wêreldberoemde 
voorbeeld van Suid-Afrikaanse rotskuns. 

Die leuse op die landswapen, !ke e: /xarra 
//ke, is in die taal van die /Xam en beteken 
"diverse mense verenig” of die “samewerking 
van mense uit verskillende agtergronde 



Die Nasionale Vis 



is die GALJOEN 

( Coracinus 
capensis) wat 
langs die Suid- 
Afrikaanse 
kus aangetref 
word. Dit kom 
gewoonlik voor 
in vlak water 
en kom gereeld 
voor in onstuimige branders en soms reg langs 
die strand. Elke hengelaar ken die galjoen. Die 
galjoen se dieet bestaan hoofsaaklik uit rooiaas 
(bekerdiere), klein mossels en eendmossels. 


Die Nasionale Boom 

is die WARE 
GEELHOUT 

( Podocarpus 
latifolius ). Dit 
kom voor vanaf 
Tafelberg, langs 
die suidelike 
en oostelike 
Kaapse kus, in die 
bergklowe van 
die Drakensberge 
tot by die 
Blouberg en die 
Soutpansberg 
in Limpopo. Die bas van die ware geelhout is 
kakiekleurig tot grys as dit oud is, diep gesplete 
en dit skil in stroke af. Die kroon is relatief klein 
in verhouding tot sy hoogte en is dikwels met 
grys mos bedek. 



Die Nasionale Dier 

is die SPRINGBOK ( Antidorcas marsupialis'). 



Hierdie spesie het aangepas by droë, dorre 
gebiede en oop grasvelde en word dus veral 
in die Vrystaat, Noordwes en vanaf die Karoo 
tot langs die Weskus gevind. Hulle beweeg 
gedurende die wintermaande in klein troppies, 
maar in die somer kom hulle gereeld bymekaar 
in groter troppe. Hulle teel regdeur die jaar 
aan en hul lammertjies word na ‘n 6 maande- 
draagtyd gebore. 

Die Nasionale Blom 

is die REUSE- 
PROTEA of 
KONINGSPRO- 

TEA ( Protea cy- 
naroides ), wat 
voorkom in die 
suid-westelike 
en suidelike 
gebiede van 
die Wes-Kaap, 
vanaf die Sed- 
erberge tot net 
oos van Gra- 
hamstad. Die 
artisjokagtige 
voorkoms van 
die koningspro- 
tea se blom- 
koppe het gelei 
tot die spesifieke benoeming "cynaroides” wat 
beteken "soos cynara” (die artisjok). ‘n Groot 
verskeidenheid kleure en blaargroottes word 
gevind, maar die mooiste een is die pienk blom. 

Die Nasionale Voël 

is die BLOUKRAANVOËL ( Anthropoides para- 
disea ). Hierdie spesie 
kom algemeen voor in 
die Karoo, maar word 
ook op die grasvelde 
van Kwazulu-Natal en 
die Hoëveld gesien, 
gewoonlik in pare of 
klein familiegroepe. 

Hierdie elegante voël 
is ligblou-grys van 
kleur met ‘n lang nek, 

‘n redelik bolvormige 
kop, lang bene en ele- 
gante vlerkpluime wat 
tot op die grond sleep. 

Die voël eet sade, in- 
sekte en reptiele. 




Die Nasionale 
Volkslied 

Die Nasionale Volkslied is in 1997 
geproklameer en is ‘n verkorte, 
gekombineerde weergawe van twee 
nasionale volksliedere (Nkosi Sikelel’ 
iAfrika en The Call of South Africa / 
Die Stem van Suid-Afrika). Dit is uniek, 
omdat dit in vier tale gesing word. Dit 
demonstreer die volgehoue wil van Suid- 
Afrikaners om te versoen en nasionale 
eenheid te bevorder. 

Die Stem van Suid-Afrika is ‘n gedig wat 
in Mei 1918 deur C J Langenhoven geskryf 
is en in 1921 deur dominee M L de Villiers 
getoonset is. Dit is op 31 Mei 1928 die 
eerste keer in die openbaar gesing met 
die amptelike hysing van die nasionale 
vlag in Kaapstad. Eers op 2 Mei 1957 het 
die regering Die Stem as die amptelike 
nasionale volkslied van Suid-Afrika 
aangekondig. In 1952 is die amptelike 
Engelse weergawe, The Call of South 
Africa, vir amptelike gebruik aanvaar. 

In 1897 is Nkosi Sikeleli’ iAfrika 
deur Enoch Sontonga, ‘n Metodiste 
sendingskoolonderwyser, gekomponeer. 
Die digter Samuel Mqhayi het later nog 
sewe strofes in isiXhosa tot die gedig 
bygevoeg. ‘n Sesotho-weergawe is in 
1942 deur Moses Mphahlele gepubliseer. 
Nkosi Sikelel’ iAfrika het ‘n bekende 
kerklied geword, is later as 'n volkslied op 
politieke vergaderings en gedurende die 
apartheidsjare as ‘n versetslied gesing. Die 
eerste strofe word gewoonlik in isiXhosa 
of isiZoeloe gesing, gevolg deur die 
Sesotho-weergawe. 

• Die Nasionale Volkslied moet met die 
nodige respek voorgedra word. 

• Wanneer die Nasionale Volkslied gesing 
word, moet almal regop staan en aandag 
skenk. 

• Burgerlikes moet as ‘n teken van respek 
hul hoofbedekkings afhaal. 


Die Nasionale Ordes 

Die Nasionale Ordes is die hoogste toekennings 
wat die land, deur middel van die President, aan 
individuele Suid-Afrikaners, buitelandse leiers 
en persoonlikhede kan toeken. Vanaf 27 April 
2002 is nuwe, radikaal verskillende Nasionale 
Ordes uitgereik. Hul ontwerpe inkorporeer 
inheemse simbole om erkenning te gee aan 
gemeenskappe wat voorheen uitgesluit is. 


Die Orde van Ikhamanga word toe- 
geken aan Suid-Afrikaanse burg- 
ers wat op die gebied van kuns, 
kultuur, letterkunde, musiek, joer- 
nalistiek en sport uitgeblink het. 

Die Orde van Mapungubwe word 
toegeken aan Suid-Afrikaanse 
burgers vir uitstekende en uitmun- 
tende prestasies. 

Die Orde van Luthuli 
word toegeken aan Suid-Afri- 
kaanse burgers wat ‘n betekenis- 
volle bydrae gelewer het tot die 
stryd om demokrasie, mensregte, 
nasiebou, geregtigheid, vrede en 
konflikoplossing. 


Die Orde van Mendi vir Dap- 
perheid word toegeken aan 
Suid-Afrikaanse burgers vir 
besondere dade van dapper- 
heid waardeur hul eie lewens 
in groot gevaar gestel is. 







Die Orde van die 

Vriende van O R Tambo word 
toegeken aan staatshoofde en 
ander hooggeplaastes vir yw- 
erige bevordering van vrede, 
samewerking en vriendskap tee- 
noor Suid-Afrika. 


Die Orde van die Kremetart word 
toegeken aan Suid-Afrikaanse burg- 
ers vir voortreflike diens op sakeg- 
ebied en die ekonomie, wetenskap, 
geneeskunde, tegnologiese vernu- 
wing en gemeenskapsdiens. 



Gebruik hierdie gids om meer oor ons erfenis te leer. Ons moet trots wees op ons unieke Suid-Afrikaanse 

simbole en as ambassadeurs vir ons land optree, BETER TESAME. 



Wes-Kaapse 

Regering 

Kultuursake en Sport 


BETER 







